stanford-oval/wikipedia huggingface dataset:
Anton Olsson
Ura > Seuraura

Olsson on Åstorps IK:n kasvatti. Hän siirtyi juniorina sittemmin Helsingborgs HC:hen, josta Olsson siirtyi kaudeksi 2017–2018 Malmö Redhawksin organisaatioon. Hän oli U16 Elitissä joukkueensa tehokkain puolustaja tehoilla 11+14=25, joilla Olsson jakoi sarjan puolustajien pistepörssin seitsemännen sijan Växjö Lakers HC:n Theo Angesvedin kanssa. Kaudella 2019–2020 hän oli kuudella osumallaan Redhawksin J20-joukkueen eniten maaleja tehnyt puolustaja Charlie Björlinin kanssa. Olsson debytoi kauden aikana myös seuran SHL-joukkueessa, jossa hän pelasi viisi runkosarjaottelua ilman tehopisteitä. Olsson teki SHL-debyyttinsä vain 16-vuotiaana 17. joulukuuta 2019 vieraissa HV71:tä vastaan. Hänet merkittiin Redhawksin seitsemänneksi puolustajaksi. Olsson sai ottelussa jääaikaa 5.35 minuuttia.
Marraskuussa 2020 Olsson teki Malmö Redhawksin kanssa kevääseen 2022 asti ulottuvan SHL-sopimuksen. Hän pelasi SHL:ssä varsinaisella tulokaskaudellaan 2020–2021 39 runkosarjaottelua tehden neljä syöttöpistettä ja kaksi playoff-ottelua ilman tehopisteitä.
Nashville Predators varasi Olssonin kolmannella kierroksella 72. pelaajana NHL:n varaustilaisuudessa 2021. Hän teki Malmö Redhawksissa SHL-uransa avausmaalin kauden 2021–2022 neljännellä kierroksella 23. syyskuuta 2021 Djurgårdens IF:ää vastaan. Olsson pelasi kauden aikana 39 runkosarjaottelua tehopistein 2+4=6.
Kaudeksi 2022–2023 Olsson siirtyi kaksivuotisella sopimuksella Skellefteå AIK:hon. Hän voitti kauden päätteeksi SHL-hopeaa. Kaudella 2023–2024, lokakuussa 2023 seura vuokrasi Olssonin 10. joulukuuta 2023 ulottuvalla sopimuksella SM-liigajoukkue Mikkelin Jukureihin, kun joukkueella oli käytettävissä vain seitsemän puolustajaa ja Lucas Nordsäter pitkään sivussa. Hän pelasi siellä seitsemän ottelua tehopistein 1+2=3 sekä kärsi myös yhden ottelun pelikiellon päähän kohdistuneesta taklauksesta, jonka kohteena oli KalPan Kasper Simontaival. Olssonin vuokrasopimus päätettiin kuitenkin jo marraskuun lopulla, kun hän joutui sivuun ylävartalovamman vuoksi. Olsson pelasi Skellefteåssa 18 runkosarjaottelua, kunnes helmikuussa 2024 seura lainasi Olssonin loppukaudeksi sarjatasoa alemmas HockeyAllsvenskan-joukkue AIK IF:ään. Hän pelasi siellä seitsemän runkosarja- ja kolme playoff-ottelua, kunnes maaliskuussa Skellefteå kutsui Olssonin takaisin vahvuuteensa SHL:n pudotuspeleihin. Olsson voitti kauden päätteeksi Ruotsin-mestaruuden.
Kaudeksi 2024–2025 Olsson palasi SM-liigaan ja siirtyi vuoden mittaisella sopimuksella Rauman Lukkoon.
Ura > Maajoukkueura

| Mitalit> Maa:  Ruotsi.Miesten jääkiekko.Alle 20-v. MM-kilpailut  | Mitalit> Maa:  Ruotsi.Miesten jääkiekko.Alle 20-v. MM-kilpailut  | Mitalit> Maa:  Ruotsi.Miesten jääkiekko.Alle 20-v. MM-kilpailut  | Maa:  Ruotsi> Miesten jääkiekko. |
| --- | --- | --- | --- |
|  Pronssia | Kanada 2023 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Yhdysvallat 2021 | jääkiekko |  |
Olsson pelasi alle 20-vuotiaiden MM-kilpailuissa vuonna 2023, jolloin hän voitti pronssia. Olsson pelasi myös alle 18-vuotiaiden MM-kilpailuissa vuonna 2021, jolloin hän voitti pronssia. Valmentajat valitsivat Olssonin Ruotsin turnauksen yhdeksi kolmesta parhaasta pelaajasta. Hän pelasi myös World U-17 Hockey Challengessa vuonna 2019. Yhteensä hän on pelannut 25 nuorten ja 20 poikien maaottelua.
Muuta

Olssonin isoveli Albin pelaa hyökkääjänä Ruotsin viidenneksi korkeimmalla sarjatasolla HockeyTrean-joukkue Åstorps IK:ssa.
Lumo (lehti 2015)

| Lumo |
| --- | --- |

Lehtityyppi:  aikakauslehti
Aihealue:  luontokuvaus
Kustantaja:  Lumo Publishing
Perustettu:  2015
Kotikunta:  Raahe
Ilmestymistiheys:  6 kertaa vuodessa
Kieli:  suomi
Aiheesta muualla
Lumo
Lumo on vuonna 2015 perustettu luontokuvaukseen erikoistunut lehti, jota julkaisee Lumo Publishing. Lehti ilmestyy kuusi kertaa vuodessa, ja sen päätoimittaja on Raisa Tasanto. Lehden vakituiseen avustajakuntaan kuuluvat muun muassa Hannu Hautala ja Markku Varesvuo. Lehti ilmestyy sekä paperiversiona että e-lehtenä. E-lumo ilmestyy myös englanniksi.
Man Ray

| Man Ray |
| --- | --- |
 Carl Van Vechten: Man Ray, Pariisi 1934.
Henkilötiedot
Syntynyt: 27. elokuuta 1890 Philadelphia, Yhdysvallat
Kuollut: 18. marraskuuta 1976 (86 vuotta) Pariisi, Ranska
Taiteilija
Salanimi:  Radenski, Emmanuel, Man Rei ja Rudnitzky, Emmanuel
Ala:  taidemaalari, kuvanveistäjä, valokuvaaja, kirjailija, elokuvaohjaaja
Taidesuuntaus:  dadaismi
 Nimikirjoitus
Aiheesta muualla
www.manraytrust.com
Man Ray (alun perin: Emmanuel Radnitzky t. Rudnitzky) (27. elokuuta 1890 Philadelphia, Yhdysvallat – 18. marraskuuta 1976 Pariisi, Ranska) oli monipuolinen yhdysvaltalainen dadaistinen ja surrealistinen taiteilija. Hän oli taidemaalari, valokuvaaja, kuvanveistäjä, kirjailija ja elokuvaohjaaja. Hänet tunnetaan erityisesti Pariisin surrealististen valokuvaajien ryhmän jäsenenä 1920- ja 1930-luvulla.
Nuoruus

Man Ray syntyi alkuperältään venäjänjuutalaiseen perheeseen. Hän oli seitsenvuotias, kun perhe muutti Brooklyniin. Hän otti taiteilijanimensä käyttöön noin 15-vuotiaana ja virallisti sen 1914. Hän hylkäsi stipendin arkkitehtuuriopintoihin New Yorkin yliopistoon taidemaalarin uransa vuoksi, jota hän rahoitti sekalaisilla taiteeseen liittyneillä töillä.
Taiteilijan ura

Ray järjesti ensimmäisen taidenäyttelynsä 1915 Daniel Galleryssa, ja seuraavana vuonna hän oli mukana perustamassa Society of Independent Artists -järjestöä yhdessä ystävänsä Marcel Duchampin ja Walter Arensbergin kanssa.
Ray muutti 30-vuotiaana Yhdysvalloista Pariisiin. Siellä hän teki kokeilevaa kuvataidetta, ja hänestä tuli kansainvälisesti tunnettu dadaistinen ja surrealistinen valokuvaaja. Yksi hänen käyttämänsä kokeellisen valokuvauksen tekniikka olivat fotogrammit, joista hän käytti nimitystä "Rayograph".  Valokuvauksen ohella hän kirjoitti myös kirjoja ja näytelmiä. Ray oli yhdysvaltalaisen valokuvaajan Lee Millerin opettaja, yhteistyökumppani ja rakastaja.
Ray muutti 1940 takaisin Yhdysvaltoihin pakoon sotaa, mutta palasi 11 vuotta myöhemmin Pariisiin loppuelämäkseen. Siellä hän jatkoi maalaamista ja kuvanveistoa, kirjoitti omaelämäkerran ja järjesti teoksilleen taidenäyttelyitä ympäri maailmaa. Hän kuoli vuonna 1976 Pariisissa 86-vuotiaana.
Yksityiselämä

Man Ray meni naimisiin vuonna 1914 ranskalaisen runoilijan Donna Lecoeurin (Adon Lacroix) kanssa. Avioliitto päättyi 1919. Hän avioitui uudestaan 1946.
Elokuvia

Lähde:
Retour a la raison (1923)
Emak Bakia (1927)
L’Etoile de Mer (1927)
Les Mysteres du Chateau de De (1929)
Taiteilijat Salvador Dali (vas.) ja Man Ray Pariisissa 16. kesäkuuta 1934.
Ari Larnemaa

Ari Larnemaa (s. 1952) on Actival Oy:n toimitusjohtaja ja helsinkiläinen ravintolavaikuttaja
Ari Larnemaan MBA -diplomityö käsitteli ravintolakaupan sidosryhmiä (Haaga Instituutti 1997).
Larnemaa on julkaissut ruoka- ja ravintolakirjan Suomalainen ruokaretki (Tammi 2001) yhdessä Kauppalehti Option entisen päätoimittajan Pekka Ritvoksen ja valokuvaaja Kaius Hedenströmin  kanssa.. Hän toimi ravintola-alan ammattilehden, Valomerkin päätoimittajana 1997-2000.
Aromi-lehti palkitsi hänet PRO-palkinnolla vuonna 2003 ravintola-alan vuoden vaikuttajana ja parhaasta Restaluosto -ideasta.
Teokset

Larnemaa, Ari; Ritvos, Pekka & Hedenström, Kaius: Suomalainen ruokaretki. Tammi 2001
Larnemaa, Ari: Ravintolakaupan sidosryhmät. Haaga Instituutti 1997
Marjut Maristo

| Marjut Emilia Maristo> Henkilötiedot |
| --- | --- |
Koko nimi:  Marjut Maristo
Syntynyt: 1985 (ikä 38–39)
Näyttelijä
Aktiivisena:  2004–
Merkittävät roolit:  Pussikaljaelokuva, 2011 Laura Kielletty hedelmä, 2009 Raakel
Aiheesta muualla
IMDb 
Elonet
Marjut Emilia Maristo (s. 1985) on suomalainen näyttelijä ja teatteripedagogi. Hän on valmistunut Helsingin yliopistosta kasvatustieteen maisteriksi vuonna 2014 ja Taideyliopistosta taiteen maisteriksi vuonna 2017. Maristo on näytellyt sekä teatterissa että elokuvissa ja työskennellyt teatteriopettajana.
Filmografia

Koti-ikävä, 2005 Tarju
Musta jää, 2007 tyttö naamiaisissa
Tummien perhosten koti, 2008 Vanamo
Kielletty hedelmä, 2009 Raakel
Pussikaljaelokuva, 2011 Laura
Valtatie 13, 2012 (televisioelokuva)
Metsämiehen laulu, 2012 (lyhyt)
Käräjävuorentie, 2012 Suvi Koskinen
Tellus, 2014 Sara Leikas / Sara Leikala
Roba, 2016–2019 Jenni Myllymies
Mario Caiano

Mario Caiano (13. helmikuuta 1933 Rooma – 20. syyskuuta 2015 Rooma) oli italialainen elokuvaohjaaja ja -käsikirjoittaja.
Ohjaaja ja tuottaja Carlo Caianon poika Mario opiskeli yliopistossa filologiaa ja työskenteli 1950-luvulla apuohjaajana. Hänen ensimmäinen itsenäinen ohjaustyönsä oli peplum-elokuva Odysseus vastaan Hercules vuonna 1962. Myöhemmin Caiano ohjasi yhden ensimmäisistä spagettiwesterneistä Il segno del coyote (1963), kauhuelokuvan Gli amanti d’oltretomba (1965), jännityselokuvat L’occhio nel labirinto (1972), ...a tutte le auto della polizia... (1975) ja muita eri lajityyppejä edustavia viihde-elokuvia. 1970-luvulta lähtien hän työskenteli etupäässä televisiossa.
Elokuvia

Odysseus vastaan Hercules, 1962
Goliath e la schiava ribelle, 1963
I due gladiatori, 1964
Aiheesta muualla

Mario Caiano Internet Movie Databasessa. (englanniksi)
Mario Caiano Elonetissä.
Mario Tennis

Mario Power Tennis -pelissä nähdään useita teemakenttiä. Tässä Mario ja Waluigi pelaavat Super Mario Sunshine -pelistä tutulla kaupunkiaukiolla.
Mario Tennis on urheilupelisarja Nintendon konsoleille, joka alkoi vuonna 1995 Virtual Boyn pelillä Mario's Tennis. Pelisarjassa tennistä pelaavat Mario-pelisarjasta tutut hahmot. Peleissä noudatetaan perinteisiä tennissääntöjä, mutta oman lisäyksensä peliin tuovat Mario-maailmasta tuodut elementit. Tenniskentissä nähdään perinteisiä massa- ja ruohokenttiä, mutta myös pelisarjan hahmoille ominaiset kotikentät ovat edustettuina, esimerkkinä Donkey Kong -teemainen viidakkokenttä. Vastapuolen pelaajia voi sabotoida muun muassa banaanien ja koopakuorien avulla. Mario Power Tennis esitteli ensimmäisenä sarjassa myös jokaiselle hahmolle ominaiset erikoislyönnit. Jokainen Nintendon konsolisukupolvi on saanut Mario Tennis -pelin sitten sen aloituksen, josta lähtien myös pelien kehittämisestä on vastannut Camelot Software Planning Nintendon sijaan.
Mario Tennis -sarjan avaus nähtiin vuonna 1995 Virtual Boylla pelillä Mario's Tennis. Koska Virtual Boy ei menestynyt kaupallisesti, Mario's Tennis on jäänyt suosiossa muiden Mario Tennis -pelien varjoon; Virtual Boyta ei julkaistu Euroopassa, joten Mario's Tennis on jäänyt eurooppalaisilta väliin. Seuraavaa sarjan osaa saatiin odottaa viisi vuotta, kunnes Camelotin kehittämä Mario Tennis julkaistiin Nintendo 64:lle. Vuotta myöhemmin Game Boy Colorille julkaistiin oma Mario Tennis, joka eroaa Nintendo 64 -pelistä muun muassa roolipelitilansa ansiosta.
Nintendo GameCubelle Mario Tennis sukelsi vuonna 2004 Mario Power Tennis -pelin myötä. Uututena sarjassa esiteltiin erikoislyönnit ja minipelit. Marion erikoislyöntinä on tennispallon lyöminen jättikokoisella moukarilla. Erikoislyöntien avulla voi iskeä tavoittamatonta palloa tai vain tehdä voimakkaan lyönnin vastustajan puolelle. Game Boy Advancelle julkaistiin vuotta myöhemmin Mario Tennis: Power Tour, joka on jatkoa Game Boy Colorille ilmestyneelle Mario Tennis -pelille.
Uusin Mario Tennis-peli on Mario Tennis Aces, joka julkaistiin vuonna 2018 Nintendo Switch-konsolille.
Pelisarja

Mario's Tennis — (Virtual Boy, 1995).
Mario Tennis — (Nintendo 64, 2000).
Mario Tennis — (Game Boy Color, 2001).
Mario Power Tennis — (Nintendo GameCube, 2004).
Mario Power Tennis — (Game Boy Advance, 2005).
Mario Tennis Open — (Nintendo 3DS, 2012).
Mario Tennis: Ultra Smash — (Wii U, 2015).
Mario Tennis Aces — (Nintendo Switch, 2018).
Pelihahmot

Kaikissa sarjan peleissä on seuraavat hahmot:
Mario
Luigi
Prinsessa Peach/Toadstool
Yoshi
Myös seuraavat hahmot ovat esiintyneet sarjassa (esiintymisjärjestyksessä):
| 0 | 1 | 2 | 3 |
| --- | --- | --- | --- |
|  Toad  Koopa Troopa  Donkey Kong Junior  Prinsessa Daisy  Bowser  Baby Mario |  Wario  Waluigi  Donkey Kong  Boo  Birdo  Paratroopa |  Shy Guy  Diddy Kong  Bowser Jr.  Fly Guy  Wiggler  Petey Piranha |  Baby Peach  Luma  Dry Bowser  Mii |
Käsikonsolien versioissa esiintyy myös omia hahmoja, jotka voi ladata Nintendo 64 -versioon:
Alex
Harry
Nina
Kate
Clay
Ace
Tietokoneen ohjastamat hahmot
Pelihahmot > Hahmotyypit

Pelisarjassa on useita eri hahmotyyppejä, jotka ovat kukin taitavia omalla alallaan. Hahmotyypit voi jakaa seuraaviin ryhmiin: Tasapainoiset, jotka osaavat vähän kaikesta; tekniikkaan perehtyneet, jotka hallitsevat pallonsa suunnan hyvin; nopeat; voimakkaat, mutta hitaat; ja ovelat, joiden taidot ovat huonossa tasapainossa. Pelissä Mario Power Tennis lisättiin puolustava hahmoluokka, joiden hahmot ylttävät hyvin palloon pitkältäkin.
Aiheesta muualla

Mario Tennis Super Mario Wikissä
Luettelo diplomaattisista edustustoista Espanjassa

Tämä on luettelo diplomaattisista edustustoista Espanjassa. Tällä hetkellä Madridissa on 122 suurlähetystöä
Suurlähetystöt  Madridissa

| 0 | 1 | 2 | 3 |
| --- | --- | --- | --- |
|   Afganistan   Albania   Algeria   Andorra   Antigua ja Barbuda   Angola   Argentiina   Armenia   Australia   Itävalta   Azerbaidžan   Bangladesh   Valko-Venäjä   Belgia   Bolivia   Bosnia ja Hertsegovina   Brasilia   Bulgaria   Kamerun   Kap Verde   Kanada   Chile   Kiina   Kolumbia   Costa Rica   Kroatia   Kuuba   Kypros   Tšekki   Tanska   Kongon demokraattinen tasavalta   Dominikaaninen tasavalta   Ecuador   Egypti   El Salvador   Päiväntasaajan Guinea   Viro   Suomi   Ranska   Gabon   Gambia   Georgia |   Saksa   Ghana   Kreikka   Guatemala   Guinea   Guinea-Bissau   Haiti   Pyhä istuin   Honduras   Unkari   Intia   Indonesia   Iran   Irak   Irlanti   Israel   Italia   Norsunluurannikko   Japani   Jordania   Kazakstan   Kenia   Pohjois-Korea   Etelä-Korea   Kuwait   Latvia   Libanon   Libya   Liettua   Luxemburg   Pohjois-Makedonia   Malesia   Mali   Malta   Mauritania   Meksiko   Moldova   Monaco   Marokko   Mosambik   Alankomaat |   Uusi-Seelanti   Nicaragua   Nigeria   Norja   Oman   Pakistan   Panama   Paraguay   Peru   Filippiinit   Puola   Portugali   Qatar   Romania   Venäjä   San Marino   Saudi-Arabia   Senegal   Serbia   Slovakia   Slovenia   Somalia   Etelä-Afrikka   Sudan   Ruotsi   Sveitsi   Syyria   Thaimaa   Tunisia   Turkki   Ukraina   Yhdistyneet arabiemiraatit   Britannia   Yhdysvallat   Uruguay   Uzbekistan   Venezuela   Vietnam   Jemen |  |
Edustustot Madridissa

Taiwan (Taipein talous- ja kulttuuritoimisto)
Palestiina (Diplomaattinen edustusto)
Puerto Rico (Kauppallinen edustusto)
Saharan demokraattinen arabitasavalta (Edustusto)
Konsulaatit > Konsulaatit A Coruñassa

Panama (pääkonsulaatti)
Konsulaatit > Konsulaatit Algecirasissa

Marokko (pääkonsulaatti)
Konsulaatit > Konsulaatit Alicantessa

Algeria (pääkonsulaatti)
Belgia (Konsulaatti)
Norja (Konsulaatti)
Britannia (Konsulaatti)
Konsulaatit > Konsulaatit Almeríassa

Marokko (pääkonsulaatti)
Konsulaatit > Pääkonsulaatit ja konsulaatit Barcelonassa

| --- | --- |
  Algeria   Argentiina   Belgia   Bolivia   Brasilia   Kanada   Chile   Kiina   Kolumbia   Kuuba   Dominikaaninen tasavalta   Ecuador   El Salvador   Ranska   Georgia   Saksa   Honduras   Unkari   Italia:   Japani   Meksiko   Marokko   Norja   Pakistan   Panama   Paraguay   Peru   Puola   Portugali   Romania   Venäjä   Sveitsi   Turkki   Ukraina   Britannia   Yhdysvallat   Uruguay   Venezuela
Konsulaatit > Konsulaatit Bilbaossa

Kolumbia (Konsulaatti)
Ranska (pääkonsulaatti)
Marokko (pääkonsulaatti)
Peru (pääkonsulaatti)
Romania (pääkonsulaatti)
Britannia (Konsulaatti)
Venezuela (pääkonsulaatti)
Konsulaatit > Konsulaatit Cádizissa

Argentiina (Konsulaatti)
Konsulaatit > Konsulaatit Castellón de la Planassa

Romania (Konsulaatti)
Konsulaatit > Konsulaatit  Ibizassa

Britannia (Konsulaatti)
Konsulaatit > Konsulaatit Las Palmasissa

Kolumbia (Konsulaatti)
Kuuba (pääkonsulaatti)
Päiväntasaajan Guinea (Konsulaatti)
Suomi (Konsulaatti)
Saksa (Konsulaatti)
Japani (Konsuliedustusto)
Etelä-Korea (Konsuliedustusto)
Mauritania (pääkonsulaatti)
Marokko (pääkonsulaatti)
Panama (pääkonsulaatti)
Britannia (Konsulaatti)
Uruguay (pääkonsulaatti)
Konsulaatit > Konsulaatit Málagassa

Ecuador (pääkonsulaatti)
Saksa (Konsulaatti)
Panama (pääkonsulaatti)
Paraguay (Konsulaatti)
Saudi-Arabia (pääkonsulaatti)
Ukraina (Konsulaatti)
Britannia (Konsulaatti)
Konsulaatit > Konsulaatit Murciassa

Bolivia (Konsulaatti)
Ecuador (pääkonsulaatti)
Konsulaatit > Konsulaatit Oviedoossa

Italia (Konsulaatti)
Marokko (pääkonsulaatti)
Konsulaatit > Konsulaatit Palma de Mallorcassa

Argentiina (Konsulaatti)
Kolumbia (Konsulaatti)
Saksa (Konsulaatti)
Britannia (Konsulaatti)
Konsulaatit > Konsulaatit Santa Cruz issa

Argentiina (Konsulaatti)
Belgia (Konsulaatti)
Britannia (Konsulaatti)
Venezuela (pääkonsulaatti)
Konsulaatit > Konsulaatit Santiago de Compostelassa

Kuuba (pääkonsulaatti)
Uruguay (pääkonsulaatti)
Konsulaatit > Konsulaatit Sevillessä

Bolivia (Konsulaatti)
Kolumbia (pääkonsulaatti)
Kuuba (pääkonsulaatti)
Dominikaaninen tasavalta (pääkonsulaatti)
Ranska (pääkonsulaatti)
Saksa (pääkonsulaatti)
Marokko (pääkonsulaatti)
Peru (pääkonsulaatti)
Portugali (pääkonsulaatti)
Romania (pääkonsulaatti)
Yhdysvallat (Konsulivirasto)
Konsulaatit > Konsulaatit Tarragonassa

Marokko (pääkonsulaatti)
Konsulaatit > Konsulaatit Valenciassa

Bolivia (Konsulaatti)
Kolumbia (Konsulaatti)
Dominikaaninen tasavalta (Konsulaatti)
Ecuador (pääkonsulaatti)
Liettua (Konsulaatti)
Marokko (pääkonsulaatti)
Panama (pääkonsulaatti)
Peru (pääkonsulaatti)
Uruguay (pääkonsulaatti)
Konsulaatit > Konsulaatit Vigossa

Argentiina (pääkonsulaatti)
Portugali (Konsulaatti)
Venezuela (pääkonsulaatti)
Konsulaatit > Konsulaatit Zaragozassa

Romania (Konsulaatti)
Akkreditoidut suurlähetystöt

Seuraavat suurlähetystöt sijaitsevat Pariisissa ellei toisin mainita
| 0 | 1 | 2 |
| --- | --- | --- |
|   Antigua ja Barbuda (Lontoo)   Bahrain   Barbados (Bryssel)   Belize (Bryssel)   Benin   Bhutan (Bryssel)   Brunei   Burkina Faso   Burundi   Kambodža   Keski-Afrikan tasavalta   Tšad   Komorit   Djibouti   Dominica (Lontoo)   Itä-Timor (Lissabon)   Eritrea   Etiopia   Fidži (Bryssel)   Grenada   Islanti   Jamaika (Bryssel)   Laos   Lesotho (Lontoo)   Liberia |   Madagaskar   Malediivit (Lontoo)   Mauritius   Mongolia   Myanmar   Namibia     Nepal   Niger   Papua-Uusi-Guinea (Bryssel)   Kongon tasavalta   Ruanda   Samoa (Bryssel)   Saint Lucia (Lontoo)   São Tomé ja Príncipe (Lissabon)   Seychellit (Bryssel)   Sierra Leone (Lontoo)   Salomonsaaret (Honiara)   Sri Lanka   Swazimaa (Lontoo)   Tansania   Togo   Trinidad ja Tobago (Bryssel)   Uganda   Sambia   Zimbabwe |  |
Argentiinan suurlähetystö Madridissa
Brasilian suurlähetystö Madridissa
Kolumbian suurlähetystö Madridissa
Tšekin tasavallan suurlähetystö Madridissa
Päiväntasaajan Guinean suurlähetystö Madridissa
Saksan suurlähetystö Madridissa
Italian suurlähetystö Madridissa
Japanin suurlähetystö Madridissa
Meksikon suurlähetystö Madridissa
Venäjän suurlähetystö Madridissa
Palestiinan edustusto Madridissa
Käännös suomeksi
Marcelo Balboa

| 0 | 1 | 2 |
| --- | --- | --- |

Henkilötiedot
Syntymäaika: 8. elokuuta 1967 (ikä 57)
Syntymäpaikka:  Chicago, Illinois, Yhdysvallat
Pelipaikka: puolustaja
Pituus: 183 senttimetriä
Junioriseurat
: Cerritos J.C.
Seurat
| Vuodet | Seura | O (M) |
| 1987-1989 1990-1991 1992-1993 1994-1995 1996-2001 2002 | San Diego Nomads San Francisco Bay Blackhawks Colorado Foxes León Colorado Rapids MetroStars |    53 (3) 151 (24) 1 (0) |
Maajoukkue
| 1988-2000 | Yhdysvallat | 127 (13) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 3.10.2018.
Marcelo Balboa (s. 8. elokuuta 1967 Chicago, Illinois) on entinen yhdysvaltalainen jalkapalloilija, joka oli pelipaikaltaan puolustaja. Argentiinalaiset sukujuuret omaava Balboa edusti Yhdysvaltoja kolmissa MM-kisoissa (1990, 1994 ja 1998). Vuonna 1995 hänestä tuli ensimmäinen yhdysvaltalainen jalkapalloilija, joka ylittää 100 maaottelun rajan. Kaiken kaikkiaan Balboa pelasi urallaan Yhdysvaltain maajoukkueessa 127 maaottelua, joissa hän teki yhteensä 13 maalia.
Uransa jälkeen Balboa on toiminut jalkapallokommentaattorina ABC- ja ESPN-kanavilla.
Arawa Kimura

| Henkilötiedot |
| --- | --- | --- |
Koko nimi: Arawa Kimura
Syntymäaika: 8. heinäkuuta 1931
Syntymäpaikka: Hiroshima, Japani
Kuolinaika: 21. helmikuuta 2007 (75 vuotta)
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Kwangaku Club Chudai Club |  |
Maajoukkue
| 1954–1955 | Japani | 6 (1) |
Arawa Kimura (jap. 木村 現, Kimura Arawa; 8. heinäkuuta 1931 Hiroshima – 21. helmikuuta 2007) oli japanilainen jalkapalloilija.
Jalkapallomaajoukkue

Kimura debytoi Japanin maajoukkueessa maaliskuussa 1954. Hän on pelannut kuusi maaottelua ja tehnyt niissä yhden maalin.
Aiheesta muualla

National Football Teams
Marcelo Angiolo Melani

Marcelo Angiolo Melani (15. syyskuuta 1938 Firenze – 14. huhtikuuta 2021 Pucallpa) oli italialaissyntyinen, Argentiinassa toimiva roomalaiskatolinen piispa. Hänet vihittiin salesiaanipapiksi 21. maaliskuuta 1970 ja nimitettiin Viedman hiippakunnan koadjuuttoripiispaksi 22. heinäkuuta 1993. Piispaksi vihkiminen seurasi 18. syyskuuta. Pääkonsekraattorina toimi Miguel Hesayne, jota avustivat Jorge Mayer ja Agustín Roberto Radrizzani.
28. kesäkuuta 1995 Melanista tuli Viedman piispa, ja 9. tammikuuta 2002 hän sai nimityksen Neuquénin hiippakunnan piispaksi.
Armando Jacobino

Armando Jacobino (s. 3. huhtikuuta 1922 Napoli – k. 6. marraskuuta 1970 Riihimäki) oli italialainen Suomessa uransa luonut lasimuotoilija ja lasinpuhaltaja.
Jacobino aloitti lasioppinsa 13-vuotiaana Venetsian Muranossa. Vuonna 1951 hän saapui yhdessä Giusto Ferron kanssa Nuutajärvelle, Suomeen lasinpuhaltajaksi. Vuonna 1959 hän lopetti Nuutajärvellä ja piti jonkin aikaa Jokelassa omaa lasinpuhaltamoa. Samana vuonna hän kuitenkin siirtyi Riihimäelle Kumelan lasitehtaaseen, jossa hän työskenteli kuolemaansa asti. Kumelassa hän valmisti erilaisia lasiesineitä vapaasti puhaltamalla ja nyppimällä. Erityisen suosituiksi ovat tulleet Jacobinon eläinhahmot.
Aiheesta muualla

Signed 1960s Kumela Armando Jacobino duck figurine (YouTube)
Keräilysuosikki:eläinhahmot (Avotakka)